钦定古今图书集成/历象汇编/岁功典/第065卷 > 癸辛杂识 > 七夕赋 明陈山毓
## 钦定古今图书集成/历象汇编/岁功典/第065卷 > 癸辛杂识 > 七夕赋 明陈山毓

“楚襄王与宋玉游云梦之浦。舍层台，俯深坻，略江浔，
涉汉湄。浮三湘之浩淼，溯七泽之潾漪。蒹葭苍苍以
拂珮，白露涂涂而渐𬨂。于时炎精弛故，金帝乘新。临
胐月，迫，萧辰商风权舆，凉云烟煴。白门遵肃，元穹就
旻。尔乃东沼匿煇，西冥扶魄。宵兔翔而一足，幽娥扬
而半额。微光乘几，繁象衣天。浮清质之澹淡，散澄晖”
之婵娟。玉浆冰凝，绮筵霜洁。轻褂摇釆，微波扬冽。镜
凉辉兮长河明，天孙嫔兮施兰旌。时则唐勒景差，便
姗徐来。王乃揄毫选牍，爰命宋玉。宋玉于是称曰：“尔
其长嬴送夏，白藏迎秋。熛燿停骖，凉飔褰帱。”于是天
媛嫳屑，驾言于归。敛纤纤之素手，静札札之轻机。结
霓裳，曳云褵。被白玉，翳元芝，脂雾毂。“弭霞辎。伫晼晚
之落景，视泬寥之升规。于是桥成汉曲，驾肃河阴，倭
迟星道，纡馀烟浔。越修渚而释辔，集长幕而褫衿，愬
滂沲以遥骛，究徂旷之遐心。尔乃跨北沚兮伫南阳，
舒赪颜兮逞清扬。展朱唇，扬青蛾，履会筵，叙离歌。”歌
曰：“伫凉年兮从奔轺，并云幄兮乱清箫，宵珮解兮抽
无聊，独婵媛兮今夕。时既遒兮不可朝。”于是离宫丽
妾，别馆佳人，靓妆晚罢，妖饰夕新。哀湛湛之元露，惊
肃肃之猋风。遂蹀足周除，瞬目层穹。瞩灵汉之好仇，
经四气而相从。抽彩缕，弄元鍼，映柔晖之黤霭，引纤
指而幽寻，怨轻丝之多乱，伤弦月之易零，归闲房而
含态，袭长夜之愔愔。复有中朝逐臣，江皋怨士，汨春
日兮永离，怅秋风兮乍起。望皎皎之空襄，排云旗而
旖旎。乃睇倾河，邀灵驾。晒乌鹊之既梁，羌超摇而先
迓。愿惩违以屈体，甘柔嫟而善化。替博謇之常度，背
时俗之笞㐷。于是玉避席，歔欷襄王，怊乎若失，惝乎
若有遗也。玉复称曰：“尔其欢䜩未申，晨晖欲暾。新知
不故，生别何冤。恫夕漏之不永，抚晓骖而”断魂。怨今
欢之易没，数来爱之难原。复歌曰：“凌天津兮心忧，纤
御忽兮不可留。款双情兮何期，哀四候之悠悠。悼往
欢而来愁兮，永还路而自惆。”于是明星耀辉若华收，
皦汉汜惝慌，河梁溔渺。睋灵会其何在，眷天庭而逾
杳。

《古诗　　　　　　　　　　　》，汉阙名。

“迢迢牵牛星，皎皎河汉女。纤纤擢素手，札札弄机杼。
终日不成章，泣涕零如雨。河汉清且浅，相去复几许。”
盈盈一水间，脉脉不得语。